**5-րդ կրթական հարթակ**

 **13-րդ շաբաթ**

***Նախորդ դասի ստուգում***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Նախորդ դասի ամփոփում**

* **Գրականություն - «Սասունցի Դավիթ 1»**, Մայրենի 4,էջ 42
	+ Դասարանում կարդալ և վերլուծել **«Սասունցի Դավիթ 1»** դասը։
* Պատմությունը պատմիր քո բառերով։
* Ի՞նչ գիտես Սասունցի Դավթի մասին։
* Ի՞նչ բառերով կբնութագրես Սասունցի Դավթին։
* Ինչպե՞ս է մեզ հասել Սասունցի Դավթի մասին պատմությունները։
* Դասից դուրս գրի՛ր անձ ցույց տվող 5 հասարակ գոյական (ո՞վ հարցին պատասխանող)։
* Ինքդ ավելացրու իր ցույց տվող 5 հասարակ գոյական (ի՞նչ հարցին պատասխանող)։

**Բառագիտություն**

* **Ամփոփել հետևյալ բառերի բացատրությունները**
	+ Շանթ-կայծակ
	+ Ոսոխ-թշնամի
	+ Ահարկու- սարսափելի, ահ ու վախ տարածող
	+ Խթանել-հրահրել,ոտքերով խփել ձիու կողերին

 Բառերով կազմել բառակապակցություններ և նախադասություններ։

* **Ամփոփել հետևյալ բառերի հոմանիշները**
* Ալեզարդ- ալևոր,սպիտակամազ
* Ձի- նժույգ
* Սուրալ-արագ վազել,սլանալ
* Ճայթել-պայթել
* **Ամփոփել հետևյալ բառերի հականիշները**
	+ Քնել-արթնանալ
	+ Ծերունի-երիտասարդ
	+ Բերել-տանել

**Քերականություն- Գոյական․ հատուկ և հասարակ գոյականներ**

(Կարդալ Մայրենի դասագրքից Էջ 41, գոյական․ **հատուկ և հասարակ** բացատրությունը) ։

* + Ինչպե՞ս կբնութագրես գոյականը։
	+ Ի՞նչ հարցերի են պատասխանում գոյականները։
	+ Որո՞նք են հատուկ գոյականները։
	+ Որո՞նք հասարակ գոյականները
* **Օժանդակ բայերի կազմությունն ու ուղղագրությունը**։
* **Անցյալ ժամանակի** օժանդակ բայերը գրվում են **է**-ով: Դրական խոնարհումը լինում է՝ **էի, էիր, էր, էինք, էիք, էին,**ժխտական խոնարհումը՝ **չէի, չէիր, չէր, չէինք, չէիք, չէին:**

**Մշակույթ – ՊԱՏՄՈՒԹՅՈՒՆ ԵՎ ԱՌԱՍՊԵԼ -** Քննարկել դասանյութը հետևյալ հարցերով․

* Ի՞նչ առասպելներ գիտեք, ո՞վ է մեզ հասցրել մեր հնագույն առասպելները։
* Ի՞նչ տեղեկություններ է մեզ հաղորդում Մովսես Խորենացին Հայկի և Բելի առասպելի միջոցով։
* Ի՞նչ կարծիք ունի Խորենացին Տորք Անգեղի առասպելի մասին։
* Ո՞րն է ձեր ամենասիրելի – առասպելը, - առասպելական հերոսը։

***Նոր դաս***

* **Գրականություն- էջ 46 «Սասունցի Դավիթ 2»**
* **Բառագիտություն** –Թեմատիկ բառերի բացատրությունը, ուղղագրություն, թեմատիկ հոմանիշներ և հականիշներ։
* **Քերականություն**-
	+ էջ 41,Գոյական․ հատուկ և հասարակ գոյականներ, կրկնություն**:**
	+ Օժանդակ բայերի կազմությունն ու ուղղագրությունը (ներկա և անցյալ)
* **Մշակույթ- Ամանորը հին Հայաստանում**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Դասարանում կարդալ և վերլուծել «**Սասունցի Դավիթ 2**» դասը։
* Պատմությունը պատմիր քո բառերով։
* Ու՞մ դեմ էր ելել Սասունցի Դավիթը և ինչու՞։
* Ինչու՞ են հերոսին Սասունցի Դավիթ անվանում։
* Դավիթը Մելիքին ո՞ր կենդանու հետ է համեմատում, ինչու՞։
* Դասից դուրս գրի՛ր անձ և իր ցույց տվող գոյականներ և գրիր համապատասխան սյունակում․

|  |  |
| --- | --- |
| **Անձ ցույց տվող** | **Իր ցույց տվող** |
| հատուկ | հասարակ | հատուկ | հասարակ |
|  |  |  |  |
|  |  |  |  |
|  |  |  |  |
|  |  |  |  |

* Տարբեր աղբյուրներում փնտրել և մի քանի նախադասությամբ ներկայացնել տեղեկություններ Սասունցի Դավթի մասին։
* **Բառագիտություն**
	+ Սովորել հետևյալ բառերի բացատրությունները
		- Հրեղեն ձի—հեքիաթների մեջ՝ կրակի պես թռչող նժույգ
		- Կեղծավոր – խաբեությամբ՝ մեկի համակրանքը շահելու ձգտող, երկերեսանի
		- Ճարը կտրած- ճարահատյալ, անհույս
		- Սիրտ անել- համարձակվել
	+ Սովորել նշված բառերի **հոմանիշները**
* Զարկել- հարվածել, խփել
* Սարսափ- վախ
* Կամենալ- ցանկանալ, ուզենալ
* Զուր- իզուր
* Նենգ- չար, խարդախ
	+ Սովորել նշված բառերի **հականիշները**
		- Դուրս գալ- ներս մտնել
		- Ծանր– թեթև
		- Նենգ- բարի, արդար
	+ Սովորել հետևյալ բառերի **ուղղագրությունը**։
		- Հոգի, խաբել, համբուրել, կեղծավոր

**Քերականություն-** **Կրկնողություն․ Գոյական․ հատուկ և հասարակ գոյականներ,**

(Կարդալ Մայրենի դասագրքից Էջ 41, գոյական․ **հատուկ և հասարակ** բացատրությունը) ։

**Օժանդակ բայերի կազմությունն ու ուղղագրությունը**։

* **Օժանդակ բայը** խոնարհվում է երկու ժամանակով՝ **ներկա և անցյալ, ունի բոլոր դեմքերը, եզակի և հոգնակի թիվ, դրական և ժխտական ձևեր:**
* **Ներկա ժամանակի** օժանդակ բայերը գրվում են ***ե***-ով, բացի եզակի երրորդ դեմքից, այսպես՝ ***եմ, ես, է, ենք, եք, են:*** *Օրինակ՝*
* Ես խոսում ***եմ***
* Դու երգում ***ես***
* Մենք պարում ***ենք***։
* Ուսուցիչը բացատրում ***է***։
* Նրանք սպասում ***են***, և այլն։
* **Ժխտական** խոնարհման դեպքում ***չ*** մասնիկը դրվում է օժանդակ բայի վրա, որը բոլոր դեմքերում և թվերում հանդես է գալիս նույն ձևով, բացի եզակի երրորդ դեմքից, որը լինում է՝ **չի,** այսպես՝ ***չեմ, չես, չի, չենք, չեք, չեն:***
	+ Ես ***չեմ*** խոսում
	+ Դու ***չես*** երգում։
	+ Մենք ***չենք*** պարում։
	+ Ուսուցիչը ***չի*** բացատրում։
	+ Նրանք ***չեն*** սպասում, և այլն
* **Անցյալ ժամանակի** օժանդակ բայերը գրվում են **է**-ով: Դրական խոնարհումը լինում է՝ **էի, էիր, էր, էինք, էիք, էին,**ժխտական խոնարհումը՝ **չէի, չէիր, չէր, չէինք, չէիք, չէին:**
	+ Ես խոսում ***էի***
	+ Դու երգում ***էիր***
	+ Մենք պարում ***էինք*** ։
	+ Ուսուցիչը բացատրում ***էր***։
	+ Նրանք սպասում ***էին***, և այլն
	+ Ես ***չէի*** խոսում
	+ Դու ***չէիր*** երգում։
	+ Մենք ***էինք*** պարում։
	+ Ուսուցիչը ***չէր*** բացատրում։
	+ Նրանք ***չէին*** սպասում, և այլն

**Մշակույթ – Ամանորը հին Հայաստանում**

Հայերի մեջ տարբեր ժամանակներում նոր տարին տարբեր օրացույցներով ու ժամանակամիջոցում է նշվել, բայց դրանից տոնի էությունը չի փոխվել։

Որոշ ժամանակ այն նշել են մարտի 21-ին։ Այս տոնը նաև **Ծաղկըմուտ** է կոչվել` վկայակոչելով գարնան գալուստը։ Այդ օրը հայ տղամարդիկ նշում են Վահագնի ծնունդը, որը հնում հայերի գլխավոր տոնն է համարվել։ Օրվա խորհուրդը կրակն էր։

Իսկ շատ հնում, Ամանորը (հին հայերենում՝ «նոր տարի») նշում էին տարվա առաջին ամսին՝ օգոստոսի 11-ին։ Ամանորը հայկական դիցարանում նոր տարին անձնավորող, «նոր պտուղների ամենաբեր» համարվող, Երկրի և մոլորակների պտույտը մարմնավորող, պտղաբերության, բերքը պահպանող աստվածն էր։ Ամանորի եղբայր Վանատուրը հյուրընկալության աստվածն էր, և նոր տարին նվիրված էր Ամանորին ու Վանատուրին։

Ամանորի եղևնին հայկական ծագում չունի, սակայն հայերի մոտ հին ժամանակներից ծառի պաշտամունք է եղել։ Ծառ զարդարելը զուտ հայկական երևույթ է եղել և մեզ է հասել հին ժամանակներից։ Եվրոպայում ծառ և եղևնի զարդարել են միայն 16-րդ դարից։ Հնուց ի վեր հայերը եղևնու փոխարեն Ամանորին զարդարել են ձիթապտղի կամ խնկի ծառ։ Մրգերով ու չրերով զարդարված Կենաց ծառը եղել է տոնի խորհրդանիշը։

Ամանորի գիշերը երեխաները շրջում էին տներով և տների երդիկից կախում էին գոտիներից ամրացված իրենց գուլպաները, որպեսզի մարդիկ կաղանդներով լցնեին դրանք։ Ենթադրաբար մերօրյա ամանորյա զարդարանքների մեջ կրակարանի մոտ կախված գուլպաները հայկական հին ամանորյա սովորություն են։ Հայերն ունեցել են նաև իրենց «Ձմեռ պապը»` հանձին Մեծ Պապուկի։ Ամանորյա սեղաններին պետք է լիներ առնվազն յոթ կերակրատեսակ։

**Կարողանալ պատասխանել** **հետևյալ հարցերին․**

* Հայերը ե՞րբ էին նշում նոր տարին հին ժամանակներում։
* Ի՞նչ սովորեցիր հին ավանադական Ամանորի մասին։
* Ինչպե՞ս էին հայերը տոնում Ամանորը նախկինում և ինչպե՞ս են տոնում այժմ։

**Հարցերին պատասխանելու և առաջադրանքները կատարելու համար երեխան պետք է իմանա․**

* Սահուն կարդալ դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Հասկանալ քերականական հասկացությունները և կարողանալ մեկնաբանել
* Դասանյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։